สวัสดีค่ะ คุณ หนูประสบอุบัติเหตุรถชนเมื่อวันที่ 27 ก.ค กระดูกเชิงกรานแถวหัวหน่าวด้านซ้ายร้าว เดินได้ปกติไม่มีอาการปวดเจ็บ บอกเดินลงน้ำหนักได้ปกติ อยากทราบว่าใช้เวลาประมาณกี่เดือนจะหายคะ และสามารถซ้อนมอไซได้รึยังคะ หรือว่าซ้อนได้เมื่อไหร่
สวัสดีค่ะ Ktcกระดูกเชิงกรานเป็นกระดูกที่ใช้รับน้ำหนักตรงบริเวณลำตัวต่อกับต้นขาช่วงบน เป็นกระดูกขนาดใหญ่ถ้าเป็นเพียงการร้าวของกระดูก ที่ไม่ได้หักหรือเคลื่อนนั้น ก็น่าจะสามารถลงน้ำหนักใช้ชีวิตได้ตามปกติ แต่ควรระวังการกระทบกระแทกแรงๆโดยตรงไปก่อน ถ้าเป็นการนั่งซ้อนมอเตอร์ไซค์ที่ไม่ได้กระแทกรุนแรงหรือเป็นเวลานานๆหลายๆชั่วโมงก็น่าจะสามารถทำได้ส่วนว่าอาการร้าวจะหายดี คือกระดูกกลับมาสมานกันเหมือนเดิมนั้น อาจจะบอกเวลาไม่ได้แน่ชัด ซึ่งแพทย์อาจจะมีการนัดกลับไปติดตามอาการหรือติดตามผลเอ็กซเรย์อีกครั้ง หากไม่มีนัด แต่ไม่สบายใจ อาจรอประมาณ 2-3 เดือนและกลับไปเอ็กซเรย์ซ้ำดูก็ได้เช่นกัน